Deniz Naki

Mae Deniz Naki yn beldroediwr o dras Cwrdaidd a aned yn yr Almaen (ganed 9 Gorffennaf 1989), sy'n chwarae i Amed S.K. ar hyn o bryd.http://www.bbc.com/news/blogs-eu-29924670http://www.bbc.com/turkce/haberler/2014/11/141105_deniz_naki_rop

 Gyrfa clwb 
Dechreuodd Naki ei yrfa gyda Bayer 04 Leverkusen, ond ni chafodd lwyddiant y tu hwnt i'r ail dîm.

Ar 2 Chwefror 2009, aeth ar fenthyg i Rot Weiss Ahlen, gan chwarae unarddeg gêm a sgorio pedair gôl. Ar 8 Chwefror, gwnaeth ei ymddangosiad proffesiynol cyntaf yn yr ail adran, pan ddaeth i'r maes fel eilydd yn lle Marco Reus mewn gêm yn erbyn FC Augsburg.

Ar 25 Mehefin 2009, gadawodd Naki Bayer Leverkusen ac arwyddo cytundeb tair blynedd gyda St. Pauli.  Ar 2 Tachwedd, ar ôl sgorio ail gôl ei dîm mewn buddugoliaeth 2-0 yn erbyn Hansa Rostock, achosodd gyn ddadlau pan ddathlodd drwy wneud arwydd 'torri-gwddf' tuag at gefnogwyr y gwrthwynebwyr. Cyfranodd saith gôl wrth i St. Pauli ddychwelyd i'r prif adran.

Ar ôl cyfnod prawf aflwyddiannus gyda Nottingham Forest, symudodd Naki i SC Paderborn 07 yn haf 2012.

Yn nhymor 2013/14 ymunodd â chlwb Gençlerbirliği SK yn Ankara.SC Paderborn: Wechsel von Deniz Naki zu Gençlerbirliği perfekt Ym mis Tachwedd 5, penderfynodd Naki adael Gençlerbirliği yn dilyn ymododiad hiliol honedig.http://www.theguardian.com/football/2014/nov/05/deniz-naki-turkey-genclerbirligi-racist-attackhttp://www.bild.de/sport/fussball/deniz-naki/ist-froh-wieder-in-deutschland-zu-sein-38431746.bild.html Dyweoddod Naki i dri dyn ymosod arno ar y stryd ym mhrifddinas Twrci gan weiddi pethau hiliol ato a'i herio ynglŷn â'i genfogaeth i'r dref Gwrdaidd Kobane y Syria, a oedd dan warchae gan y Wladwriaeth Islamaidd (ISIS).http://rudaw.net/english/middleeast/turkey/06112014http://www.hurriyetdailynews.com/alevi-german-turkish-footballer-decides-to-leave-turkey-after-attack.aspx?pageID=238&nID=73890&NewsCatID=361

Yn mis Chwefror 2016 cafodd Naki ei atal rhag chwarae am 12 gêm a dirwy fawr am ysgrifennu cofnod Facebook yn talu teyrnged i'r rhai a fu farw ac a anafwyd wrth amddiffyn ardaloedd Cyrdaidd rhag y Wladwriaeth Islamaidd.http://www.theguardian.com/football/2016/feb/05/turkish-player-12-match-ban-ideological-propaganda.

 Gyrfa ryngwladol 
Fel aelod o dîm Dan-19 yr Almaen cynrychiolodd Naki y wlad ym Mhencampwriaeth Dan-19 UEFA 2008, yn y Weriniaeth Siec.

 Cyfeiriadau 

 Dolenni allanol 
 Deniz Naki – Cofnod cystadlaethau UEFA
 Proffil Deniz Naki ar Fussballdaten

Categori:Genedigaethau 1989
Categori:Pêl-droedwyr o'r Almaen